নিউজ  বিএনএ ডটকম, কক্সবাজার, ১১ জুলাই : কক্সবাজার জেলার পোকখালীতে ইউনিয়ন পরিষদ নির্বাচনকে কেন্দ্র করে সহিসংতায় মাওলানা শামশুল হুদা হেলালী (৫০) নামে এক ব্যক্তি নিহত হয়েছে। ববার রাতে ৯টা নাগাদ এ ঘটনা ঘটে। নিহত ব্যক্তি মৃত মাষ্টার আমির হামজার ছেলে।      এ ঘটনায় আরো দুজন গুরুতর আহত হয়েছে। আহতরা হলো - নিহতের পুত্র মাওলানা জুনায়েদ (৪৫) ও সম্বন্দী ঔষধ ব্যবসায়ী আখতার হোসেন (৫৫)।      পুলিশ জানায়, রাত ৯টার দিকে হেলালীসহ ৩ জন মুসলিম বাজার থেকে বাড়ী ফেরার পথে মুখোশপরা ৫/৬ জনের অজ্ঞাতনামা  সন্ত্রাসীরা তাদেরকে ধারালো কিরিচ দিয়ে উপুর্যপরি কুপিয়ে আহত করে। এ সময় স্থানীয় লোকজন তাদেরকে উদ্ধার করে কক্সবাজার সদর হাসপাতালে নিয়ে গেলে কর্তব্যরত চিকিৎসক শামশুল হুদাকে মৃত ঘোষণা করেন।    নিহতের পরিবারের দাবি ইউপি নির্বাচনে পরাজিত প্রার্থী রফিক আহমদ তার পক্ষে কাজ না করায় ক্ষিপ্ত হয়ে তার সন্ত্রাসীদের দিয়ে এ ঘটনা ঘটিয়েছে।      পোকখালীর নবনির্বাচিত চেয়ারম্যান মৌলভী ফরিদুল আলম জানান, নিহত শামশু ও তার পরিবারের সদস্যরা ইউপি নির্বাচনে তার পক্ষে কাজ করায় প্রতি হিংসার বশবর্তী হয়ে পরাজিত প্রার্থী  রফিক ও তার লালিত সন্ত্রাসীরা এ ঘটনা ঘটিয়েছে। ময়নাতদন্ত শেষে নিহেতর লাশ দাফন করা হয়েছে।      এ ঘটনায় রফিককে প্রধান আসামী করে ৭ জনের বিরুদ্ধে মামলা দায়ের করা হয়েছে। ঘটনার পর এলাকায় থমথমে পরিস্থিতি বিরাজ করছে। ঘটনাস্থলে অতিরিক্ত পুলিশ মোতায়েন করা হয়েছে। আসামীদের গ্রেফতারে পুলিশ অভিযান অব্যাহত রেখেছে বলে জানা গেছে।        প্রতিবেদন : মো: রেজাউল করিম, সম্পাদনা : মাসুদুল হক।